ימימה וקציעה וקרן הפוך
ימימה וקציעה וקרן הפוך,; יושבות בבית קפה על עוגה ו"הפוך".; האחת שחקנית, ; השנייה דוגמנית,; השלישית רקדנית בהילוך די נמוך.; ימימה וקציעה וקרן הפוך,; יושבות בבית קפה על חלב שפוך.; האחת נבגדה, ; השנייה נפרדה,; השלישית נצמדה לשדכן ושידוך.; שלוש נשים קטנות בכור ההיתוך-; ימימה וקציעה וקרן הפוך.; ימימה וקציעה וקרן הפוך,; יושבות בבית קפה בעשן סבוך.; האחת ערפילית, ; השנייה אפלולית,; השלישית שבלולית, כמו שגרה בכוך.; ימימה וקציעה וקרן הפוך,; גורל כל השלוש, זה בזה כרוך.; האחת תתחרד, ; השנייה תתאבד,; השלישית תשרד בין סיבוך לסיבוך.; שלוש נשים קטנות בכור ההיתוך,; ימימה וקציעה וקרן הפוך. ; ימימה וקציעה וקרן הפוך,; איוב הוא אביהן, רק לצורך שיוך.; כל מכה ומכה, ; שנפלה בחלקן,; ירושה ארוכה מן האב הברוך.; ימימה וקציעה וקרן הפוך,; היו שלום בנות, בין סכסוך לסכסוך.; בפגישה הבאה, ; הטובה, הרעה,; אני אזמין אתכן לעוגה ו"הפוך".; שלוש נשים קטנות בכור ההיתוך,; ימימה וקציעה וקרן הפוך.; 